NaiveNeuron/SloPal huggingface dataset:
Kubánek, Stanislav, poslanec NR SR (2022-05-03):
Ďakujem za slovo. Pán kolega Vilko, hovoril si o politických procesoch v 50. rokoch, hovoril si o spravodlivosti, aká fungovala v tomto, v tomto období. Hovoril si aj o údajnom korupčnom systéme a pri tejto príležitosti mi dovoľte, aby som odcitoval aj Eduarda Chmelára, ktorý sa dá verejne počuť, že je to také šialené, až z toho zastáva nám rozum. Najmä preto, že obvinenie je postavené na nedostatočných dôkazoch a na výpovediach kajúcnikov zachraňujúcich si krky. Rozpačití z toho konania sú nielen trestnoprávni experti, no tiež váš policajný prezident, ktorý sa k zúfalému kroku NAKA vyjadroval až podozrivo opatrne a slovami: „Uvidíme, či sa nám to podarí dotiahnuť do konca, či dôkazy NAKA budú postačujúce na to, aby sme Fica a ostatných obvinených postavili pred súd.“ Ja osobne som presvedčený, že nie, lebo od samého začiatku ide o politický proces s cieľom zničiť a umlčať pre vás nepohodlného politika Roberta Fica a najsilnejšiu ľavicovú stranu na slovenskej politickej scéne. Okrem iného potrebujete prekryť aj neschopnosť vlády riadiť štát, riešiť problémy a prehlbujúcu sa nespokojnosť bežných voličov. Sú to slová Eduarda Chmelára. Ďakujem.
P. Farkas, poslanec: (2003-06-25):
Chcem vám poskytnúť informáciu, že uvedený materiál prerokovali všetky výbory, ktorým bol tento materiál pridelený, to sú výbor pre financie, rozpočet a menu, výbor pre hospodárstvo, privatizáciu a podnikanie, výbor pre pôdohospodárstvo, výbor pre verejnú správu, výbor pre vzdelanie, vedu, šport a mládež, kultúru a médiá. Ako gestorský výbor v tejto veci vystupoval výbor pre financie, rozpočet a menu, ktorý v termíne predložil spoločnú správu. Všetky výbory, ktoré prerokovali uvedený materiál, prijali platné uznesenia a odporučili schváliť túto správu. Súčasťou spoločnej správy je aj návrh uznesenia Národnej rady Slovenskej republiky, ktorým  Národná rada Slovenskej republiky schvaľuje túto správu o činnosti Najvyššieho kontrolného úradu. Ďakujem pekne, pán predseda, prosím, otvorte rozpravu.
Grendel, Gábor, poslanec NR SR (2023-12-14):
Ďakujem za slovo. Hlavný dôvod, prečo sa táto schôdza, schôdza predlžuje, je posadnutosť Roberta Fica a jeho obsesívna túžba zrušiť špeciálnu prokuratúru, aby zabezpečil svojim trestne stíhaným kamarátom beztrestnosť v skrátenom legislatívnom konaní na decembrovej schôdze. Vládna koalícia pritom veľmi dobre vie, že drvivá väčšina jej návrhov nespĺňa zákonné podmienky na skrátené legislatívne konanie, a týka sa to aj tohto ožobračovacieho balíčka. Nie sú ohrozené ľudské práva a zjavne nehrozia Slovensku žiadne hospodárske škody, pretože peniaze, ktoré vláda vyberie cez tento konsolidačný balík, ako to honosne nazývajú, idú na financovanie volebných sľubov koaličných strán, nie na odvracanie nejakých hospodárskych škôd, takže o to tu ide. Vláda nespĺňa zákonom predpísané podmienky na skrátené legislatívne konanie, napriek tomu aj znásilňovaním rokovacieho poriadku ťahá rokovania do noci, aby to silou-mocou zlomila, lámajúc cez koleno rokovací poriadok, je im to úplne jedno, budú nás tu držať, pretože potrebujú splniť vianočný sľub Roberta Fica zrušiť špeciálnu prokuratúru, znížiť tresty za korupciu a ekonomické trestné činy, aby pomohli ich kamarátom.
Lipšic, Daniel, poslanec NR SR (2015-04-24):
Ďakujem kolegom, ktorí sa prihlásili, ďakujem pánovi poslancovi Švejnovi, myslím, že by mali tak postupovať viacerí, ale to je na iný deň a inú tému. Áno, pán poslanec Baláž, považujem za smiešne, ak sa niekto hrdí politickou kultúrou, ako vyvodzuje zodpovednosť, a potom urobí z riaditeľov námestníkov. To podľa mňa je, je... Ale vo viacerých prípadoch, a bol aj váš prípad medializovaný, ste sa voči tomu nijako neozvali. K pánovi poslancovi Záhumenskému. Ja musím povedať, že od predsedu, bývalého, parlamentu a podpredsedu mám vedomosť, že pán Fico nechcel viesť schôdze. Nech povedia oni, boli priami účastníci. Ani vy, ani ja som nebol. Ale poviem vám, čo by som urobil ja. Ak by mne predseda parlamentu ako podpredsedovi znemožňoval vykonávať svoje ústavné kompetencie, tak sa vykašlem na bavorák aj sekretárky a vzdám sa funkcie. A to váš predseda zjavne neurobil. (Reakcie z pléna.)
Šeliga, Juraj, podpredseda NR SR (2020-05-14):
Ďakujem pekne, pani poslankyňa. Otváram rozpravu. Konštatujem, že do rozpravy som dostal dve písomné prihlášky, pani poslankyňa Pleštinská a pán poslanec Dostál. (Reakcia z pléna.) Á, tak pani poslankyňa nechce vystúpiť. Pán poslanec Dostál, nech sa páči ako písomne prihlásený.
Bugár, Béla, podpredseda NR SR (2017-09-11):
Na vystúpenie pána poslanca jediná faktická. Pán poslanec Fecko.
Richter, Ján, minister práce, sociálnych vecí a rodiny SR (2015-06-24):
Ospravedlňujem sa, že to trošku komplikujem, ale chcem zareagovať veľmi pragmaticky na ten návrh, pretože je tu nejaké riešenie. V súčasnom období vládny návrh novely zákona 5 o službách zamestnanosti je otvorený. Prebieha medzirezortné pripomienkové konanie. K čomu smeruje novela? Na základe požiadavky zamestnávateľov máme záujem znížiť administratívu u viacerých nástrojov, ktoré sú predmetom alebo možnosťou uplatnenia cez zákon päťku, to znamená, je to na základe požiadavky jedného vážneho sociálneho partnera. Súčasťou tej novely je aj zmena podmienok, ktoré sa týkajú príspevku za presťahovaním. Áno, zvyšujeme z 200 na 250 eur, podmienka nebude zmena trvalého pobytu, ale prechodného pobytu, takže, jednoducho by som to povedal, tu klopete na otvorené dvere. Je to súčasťou vládnej novely. Čo sa týka tých ostatných návrhov, ja by som bol rád, aby ste využili tento priestor, pre mňa je dôležité, aby sa k takýmto návrhom vyjadrili všetci sociálni partneri. To pri štandardnom postupe a medzirezortnom pripomienkovom konaní, samozrejmá vec, je možné. Takže sčasti odpovedám, že áno, to, čo navrhujete, my v tej vládnej novele riešime, tú ďalšiu časť by som odporúčal, keby ste dal k dispozícii vzhľadom na to, že je otvorená táto novela, a môžem vám garantovať, že sa s tým budeme zaoberať a že to predložím aj sociálnym partnerom na vyjadrenie. Všetko. Ďakujem.
Pellegrini, Peter, predseda NR SR (2015-09-16):
Pán poslanec Huba.
P. Hrušovský, predseda NR SR: (2003-10-30):
Pani poslankyňa Navrátilová. Ľ. Navrátilová, poslankyňa: Dobre, takže dajte hlasovať o prvom pozmeňujúcom návrhu, ktorý sa týka, aby sme si to zopakovali, nie sú označené, § 9.
Kaník, Ľudovít, poslanec NR SR (2014-04-01):
Ďakujem. Vážený pán predseda, budeme hlasovať aj o poradovom bode 48, čo bol môj návrh o zdravotnej starostlivosti a o rozsahu zdravotnej starostlivosti. Chcel by som navrhnúť trošku možno neobvykle, tento návrh zákona sa dotýka predovšetkým žien. a v rozprave vystupovali len muži, chcel by som preto navrhnúť, aby ste preložili hlasovanie o tomto návrhu zákona, a pred tým, aby sme hlasovali o tom, že sa neformálne stretnú poslankyne parlamentu a zaujmú stanovisko k tomuto návrhu zákona.
Puci, Róbert, poslanec NR SR (2015-09-23):
Ďakujem pekne. Vážená pani predsedajúca a pán minister, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady Slovenskej republiky pre pôdohospodárstvo a životné prostredie za spravodajcu k návrhu uvedeného zákona (tlač 1641). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 9. novembra 2015 a v gestorskom výbore do 10. novembra 2015. Pani predsedajúca, skončil som, otvorte, prosím, rozpravu.
Laššáková, Jana, podpredsedníčka NR SR (2012-09-12):
Na vystúpenie pána poslanca s faktickou poznámkou, s faktickými poznámkami dvaja páni poslanci. Končím možnosť prihlásiť sa s faktickými poznámkami. Pán poslanec Škripek, nech sa páči.
Laššáková, Jana, podpredsedníčka NR SR (2014-09-16):
Na vystúpenie pána poslanca s faktickou poznámkou sa hlási pani poslankyňa Mezenská. Končím možnosť prihlásiť sa s faktickými poznámkami. Nech sa páči, pani poslankyňa.
Blaha, Ľuboš, podpredseda NR SR (2024-01-19):
Pani poslankyňa Zuzana Števulová nech sa páči.
Zs. Simon, minister pôdohospodárstva SR: (2004-01-23):
Predmetom právnej úpravy tohto návrhu zákona je transpozícia smernice Európskeho parlamentu a rady č. 2003/4/ES, a tým aj príslušných princípov a záväzkov vyplývajúcich z prvého piliera dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia do právneho poriadku Slovenskej republiky. Slovensko v právnom poriadku upravuje problematiku prístupu verejnosti k akýmkoľvek informáciám, zákon č. 211 o slobodnom prístupe k informáciám a o zmene a doplnení niektorých zákonov. Tento zákon v značnej miere vychádza tiež z princípov Árajského dohovoru, ale s ohľadom na rozsah predmetu právnej úpravy nenapĺňa, ani nemôže dôsledne napĺňať jeho princípy, najmä pokiaľ ide o niektoré špecifiká týkajúce sa informácie v životnom prostredí. Preto ministerstvo životného prostredia vypracovalo návrh zákona o zhromažďovaní, uchovávaní a sprístupňovaní informácií o životnom prostredí. V zmysle záverov medzirezortného pripomienkového konania bola z tohto dôvodu návrhu zákona vypustená oblasť sprístupňovanie informácií o životnom prostredí, nakoľko túto problematiku upravuje všeobecný zákon o slobode informácií, aj keď s odchýlkami v porovnaní s Árajským dohovorom o európskej legislatíve. Na rokovanie Národnej rady Slovenskej republiky bol predložený už prepracovaný a značne skrátený návrh zákona o zhromažďovaní, uchovávaní a šírení informácií o životnom prostredí. Vážený pán predsedajúci, vážené pani poslankyne, páni poslanci, verím, že predložený návrh zákona o zhromažďovaní, uchovávaní a šírení informácií o životnom prostredí postúpite do druhého čítania. Ďakujem vám za pozornosť.
Grendel, Gábor, podpredseda NR SR (2022-03-17):
Ďakujeme za informáciu. Ďalším bodom programu je prvé čítanie o návrhu skupiny poslancov na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Návrh zákona má tlač 936, návrh na jeho pridelenie na prerokovanie výborom je v rozhodnutí č. 971. Dávam slovo poslancovi Petrovi Cmorejovi, aby za skupinu poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 936.)
P. Paška, predseda NR SR: (2008-12-03):
(Hlasovanie) 142 prítomných, 80 za, 56 proti, 5 sa zdržali, 1 nehlasoval. Konštatujem, že sme  schválili   vládny návrh   novely  zákona č. 185/2002 Z. z. o Súdnej rade . Pristúpime teraz, dámy a páni, k poslednému hlasovaniu o prerokovanom bode, ktorým je  hlasovanie v druhom čítaní o návrhu poslancov Národnej rady Slovenskej republiky Józsefa Berényiho a Lászlóa  Szigetiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní, takzvaný školský zákon. Poprosím pána poslanca Imre Andruskó, aby uvádzal hlasovanie.
J. Halecký, poslanec: (2008-05-13):
Dôležitý bod vidím aj v tom, že umožňuje a dáva priestor nielen na to, aby vyššie územné celky, mestá, ale hlavne dediny mohli realizovať tieto projekty a hlavne za finančnej podpory a finančnej stability, ktorá im umožní túto činnosť realizovať. Ďakujem.
A. Slafkovský, poslanec: (2002-04-09):
M. Andel, podpredseda NR SR: Ďakujem. Slovo má pán poslanec Weiss. P. Weiss, poslanec: Vážené dámy, vážení páni, podporujem, aby tento návrh zákona išiel do druhého čítania, pretože ak nechceme minulosť vidieť čierno-bielo, ak nechceme, aby minulosť bola démonizovaná, treba vedieť pravdu o všetkom, čo sa odohrávalo. Treba vedieť pravdu aj o tých temných stránkach fungovania politických režimov v minulosti, pretože jedine tak je možné, aby sa podobné veci neopakovali. Pravda nemôže nikomu uškodiť. Myslím si, že tí, ktorí mali čisté svedomie, ktorí neubližovali ľuďom za bývalého režimu, sa takéhoto zákona nemusia báť. Ďakujem pánovi predkladateľovi, že tento návrh predložil a že umožnil diskusiu o citlivých stránkach našej minulosti dvoch totalitných režimov. Aj toho ľudáckeho, aj toho, ktorý nasledoval po februári 1948. M. Andel, podpredseda NR SR: S faktickými poznámkami pán kolega Gajdoš, Osuský, Cuper. Končím možnosť podávania ďalších prihlášok a ako prvý má slovo pán poslanec Gajdoš. Nech sa páči. J. Gajdoš, poslanec: Ja som za to, aby sme urobili jasno v našej minulosti. Pre svetlejšiu a objektívnejšiu budúcnosť podporujem teda, samozrejme, prijatie tohto zákona, len si nemyslím, že nás zachráni to, ak budeme, ak si nasadíme ružové okuliare a nebudeme vidieť našu minulosť čierno-bielo. Ak sa správame tak, že vidíme našu súčasnosť čierno-bielo. To je tá väčšia tragédia, pán Weiss. Ďakujem. M. Andel, podpredseda NR SR: Pán poslanec Osuský.
M. Fronc, poslanec: (2010-02-04):
Ďakujem pekne.
Zmajkovičová, Renáta, podpredsedníčka NR SR (2013-09-11):
Faktické poznámky na vystúpenie pána poslanca nie sú, uzatváram možnosť prihlásiť sa s faktickou poznámkou a prerušujem rokovanie o tomto bode programu. Pán minister? Je všeobecný súhlas, ešte máme čas, nech sa páči, záverečné slovo.
Přidal, Alojz, poslanec NR SR (2015-09-30):
Tak ja sľubujem, že keď to schválite, že ja si tie výbory nepopletiem. Takže, pán predseda, dajte hlasovať o postúpení tohto návrhu zákona do druhého čítania.
Laššáková, Jana, podpredsedníčka NR SR (2015-09-29):
Nech sa páči, pán poslanec Hlina, máte slovo. Po vystúpení pána poslanca dám možnosť prihlásiť sa do rozpravy ústne.
Tomanová, Viera, komisárka pre deti (2017-06-19):
... obrazové snímky, zvukové záznamy...
Laurenčík, Milan, podpredseda NR SR (2021-05-28):
Faktickú poznámku má pripravenú aj pani poslankyňa Janka Bittó Cigániková, nech sa páči.
Hrušovský, Pavol, podpredseda NR SR (2010-09-09):
Pán poslanec Kaliňák.
M. Číž, podpredseda NR SR: (2008-10-29):
Máte slovo, pán spravodajca.
M. Hort, podpredseda NR SR: (2007-11-28):
S faktickými poznámkami na vystúpenie pán poslanca Mikloša sa hlási pán Bauer, pán Záhumenský, pani Košútová, pán Rafaj, pani Nachtmannová, pán Kahanec, pán Petrák, pán Ivančo, pán Kužma, pán Bobrík, pán Dzurinda a pán poslanec Ďuračka. Končím možnosť prihlásenia sa s faktickými poznámkami. A slovo má pán poslanec Bauer. Nech sa páči.
Pčolinský, Peter, podpredseda NR SR (2022-10-20):
Ďakujem pekne. S ďalšou faktickou poznámkou pán poslanec Kuriak.
Vašečka, Richard, poslanec NR SR (2022-05-19):
Ďakujem za slovo, pán predsedajúci. Chcem pripomenúť členom školského výboru, že hneď teraz pokračujeme v prerušenom výbore z rána, čiže hneď po skončení na školskom výbore. Ďakujem.
Majorová Garstková, Jana, poslankyňa NR SR (2022-10-21):
Ja by som možno len, Marián, tebe chcela na tvoju otázku doplniť, že vlastne o čo budú vyššie príjmy horskej záchrannej činnosti zo stanovených činností, ktoré chceme zaradiť do tohto bodu v rámci novely zákona, o to bude ponížený rozpočet na materiálovo-technické vybavenie. Čiže horskú službu, alebo prostriedky, ktoré budú vynaložené na horskú službu, nebudú o nič vyššie.
Hrnčiar, Andrej, podpredseda NR SR (2018-11-28):
V krátkosti, pán spravodajca.
Ľ. Rošková, poslankyňa: (2008-11-06):
V čl. I v bode 1 sa slová „a suma dôchodku“ nahrádzajú slovami „ak suma dôchodku“. Odôvodnenie. Pre jednoznačnú zrozumiteľnosť navrhovanej právnej úpravy je potrebné vyplácanie vianočného príspevku podmieniť sumou dôchodku. Ďakujem pekne.
Danko, Andrej, predseda NR SR (2018-02-14):
Pán poslanec Kollár.
Bugár, Béla, podpredseda NR SR (2016-11-30):
Pán poslanec Číž, môžte reagovať na faktické.
Mesterová, Zuzana, poslankyňa NR SR (2024-02-01):
Ďakujem, pán predsedajúci, za slovo. A ďakujem kolegom a kolegyniam za všetky faktické poznámky. No mňa akože osobne mrzí, že sme v tejto rozprave tak 50 : 50 aj osobní, ale tak ja len vychádzam z toho, čo povedal aj spravodajca tohto zákona a on menoval ako dôvod tohto návrhu aj konkrétne osoby, no tak si myslí, že je náležité sa im aj venovať. Lebo my by sme mali poznať všetky dôvody predkladanej právnej úpravy, zvlášť keď sa prejednáva v skrátenom legislatívnom konaní a podrobne ich rozobrať a analyzovať, lebo to asi tak patrí do kompetencie zákonodarcu. Takže chvíľu sa venujeme týmto dôvodom, potom právnym a taký, taký balík z toho robíme. A dúfam, že aj koaliční poslanci a poslankyne si z toho balíka vyskladajú obraz a položia si na pomyselnú misku váh, ktoré rozhodnutie bude spravodlivé o tomto návrhu zákona. Takže áno, no toľko som vám len chcela. Ďakujem pekne.
Šimko, Jozef, poslanec NR SR (2020-11-12):
Ďakujem pekne. Vážený pán predsedajúci, vážený pán minister, dovoľte hádam dvoma vetami zareagovať na slová pána Kotlebu. Áno, pán predseda, si to presne pomenoval, pošľapávajú sa tu princípy a zásady právneho štátu Slovenskej republiky. To darmo sa smejete, kolegyne, kolegovia, je to skutočná pravda. Viete, keď sa tak človek pozrie dozadu, či to bolo v marci, alebo teraz v posledných mesiacoch, tak super-, hypermarkety ste nechali otvorené. Zatvárali ste malé predajničky, kaderníctva, holičstvá. Vážení priatelia, uvažujme nad jednou vecou, čo to je za zákon, že v danom prípade kaderníctva môžu byť otvorené, holičstvá môžu byť otvorené, ale do tých kaderníctiev a holičstiev ľudia nemohli vstúpiť? Hovoril som s jednou kaderníčkou, ktorá mi hovorí, že teoreticky ona môže prísť do roboty, môže tam pozerať televízor, môže si tam dať kávičku, ale občan ku nej nemôže prísť. To jej otvorene povedali z Úradu regionálneho zdravotníctva v Rimavskej Sobote. A to bolo v rámci celej Slovenskej republiky. Skutočne tejto vláde nevadilo to, že super-, hypermarkety boli nabité hlava na hlave. Aj naši občania nemohli ísť do cintorína uctiť si svojich, svojich mŕtvych. Však v Rimavskej Sobote, dámy a páni, áno, mestská polícia nekontrolovala, neukladala pokuty, ale štátna polícia bola tam nasadená a tam dennodenne pevné hliadky, dve-tri služobné motorové vozidlá. Občania sa na tom smiali, vážený pán Matovič, uvedomte si toto konečne. Vám skutočne nevadilo to, že super-, hypermarkety boli nabité hlava na hlave, že v radoch pri testovacích oných, miestach stáli ľudia, nabité. To všetko bolo v naprostom poriadku. Tak zato hovorím, že sú tu pošľapávané princípy a zásady právneho štátu Slovenskej republiky. Ďakujem pekne.
M. Sabolová, poslankyňa: (2007-06-20):
Ide trošku aj v celom návrhu zákona o akési zavedenie centralizácie do krajských úradov verejného zdravotníctva. Nemusí to byť zlé, ale myslím, že niektoré veci ideme meniť po účinnosti nového zákona, ktorý sme prijali pred poldruha rokom a ktorý platí jeden a pol roka. Myslím si, že ten zákon by mohol doznať novelizáciu, ale nie to, aby sme predkladali úplne nové znenie zákona len preto, že potrebujeme zrejme opäť vstúpiť možno do nejakých personálnych rozhodnutí a organizačných zmien, aby bolo možné zmeniť štruktúru riadenia verejného zdravotníctva. Ďakujem veľmi pekne.
Laurenčík, Milan, podpredseda NR SR (2022-06-28):
Ďakujem pekne. Prosím, zaujmite miesto pre navrhovateľov. Ja teraz otváram rozpravu, do ktorej som nedostal žiadnu písomnú prihlášku. Preto sa pýtam, či sa do rozpravy hlási niekto ústne. Konštatujem, že nikto nemá záujem vystúpiť v rozprave, preto rozpravu vyhlasujem za skončenú. Predpokladám, keď rozprava nebola, tak... Pán navrhovateľ chce v záverečnom slove vystúpiť? Tak nech sa páči.
Krajčí, Ľuboš, poslanec NR SR (2021-02-24):
Ďakujem, ale viacerí kolegovia si robili holubník v tých faktických poznámkach, ospravedlňujem sa. Ja len dávam veci na pravú mieru. Keď niekto dva-tri roky spätne porušil, tak dnes mu prichádzajú pokuty. Dnes rôzne exekúcie sú, ale vďaka vám. Toto je naozaj len úprava toho, že do 60 dní, ak sa nezačne konanie, tak už konanie ani nebude. Myslím si, že je to lepšie pre občanov. Ďakujem.
Poliačik, Martin, poslanec NR SR (2017-04-07):
Vážený pán kolega Muňko, ja som bol pripravený na ťažkú kanonádu zo strany koalície, vedel som, že sú tu vážne typy: pán Tomáš, pán Blaha, pán Číž, samozrejme, stálica, pán Jarjabek, a na toto všetko sme boli pripravení. Ale že vytiahnete takto ťažký kaliber o štvrtej v noci a takto podlo sa nás tu budete snažiť uspať (smiech v sále), tak to naozaj je pravda, že to preklápa túto schôdzu na vašu stranu, lebo vám to takmer vyšlo, nebyť pár kolegov a kolegýň, ktoré prišli to tu, dokonca možnože sa vám to aj podarilo pri niektorých vašich kolegoch, ale nevyšlo vám to, žijeme a odvolávame ďalej. (Reakcie z pléna.) Že to bolo super? Som normálne sa sústredil na to, aby to bolo... (Prerušenie vystúpenia predsedajúcou.)
Paška, Pavol, predseda NR SR (2013-02-13):
Pekný deň, dámy a páni. Poprosím vás, aby ste sa všetci vrátili do rokovacej sály, aby sme mohli pokračovať v rokovaní programu 14. schôdze. (Zaznievanie gongu.) Dámy a páni, budeme pokračovať podľa schváleného programu, tým je voľba predsedu Správnej rady Ústavu pamäti národa. [Pokračovanie v rokovaní o návrhu na voľbu predsedu Správnej rady Ústavu pamäti národa (nová voľba I.), tlač 390.] Najprv vás chcem požiadať o hlasovanie o návrhu poslancov, ktorí navrhujú, aby sa voľba predsedu Správnej rady Ústavu pamäti národa vykonala tajným hlasovaním. Poprosím vás, skontrolujte si svoju registráciu v hlasovacom zariadení, aby nedochádzalo k chybám. A budeme teraz hlasovať o návrhu skupiny poslancov, ktorí navrhujú, aby sme vykonali voľbu tajne. (Hlasovanie.) 134 prítomných, 76 za, 56 proti, 2 sa zdržali. Národná rada schválila návrh skupiny poslancov a vykoná voľbu predsedu Správnej rady Ústavu pamäti národa tajným hlasovaním. Teraz k nemu pristúpime. Poprosím vás, dámy a páni, aby ste vyjadrili svoj názor na hlasovacom lístku u kandidátov. Poprosím overovateľov... (Ruch v sále.) Ešte vás chcem, vážené pani poslankyne, vážení páni poslanci, upozorniť, že po vyhlásení výsledku tajnej voľby budeme pokračovať do 12. hod. v prerušenej rozprave. Ďakujem. (Akt tajného hlasovania.)
P. Hrušovský, predseda NR SR: (2003-06-26):
(Hlasovanie.) Prítomných je 134 poslancov, za 78, proti 8, zdržalo sa 48. Konštatujem, že návrh sme schválili. Teraz poprosím pána poslanca Komlósyho, ktorý bol poverený ako spravodajca pri prerokúvaní ročnej správy o výsledku hospodárenia Exportno-importnej banky Slovenskej republiky za rok 2002 , aby ako poverený spravodajca predniesol návrh uznesenia k prerokúvanému bodu programu. Nech sa páči, pán poslanec. Zs. Komlósy, poslanec: Ďakujem pekne, pán predseda. Dovoľte mi, aby som prečítal uznesenie Národnej rady Slovenskej republiky k návrhu ročnej správy Exportno-importnej banky, ktorým Národná rada Slovenskej republiky podľa § 32 ods. 3 atď. schvaľuje ročnú správu Exportno-importnej banky Slovenskej republiky za rok 2002, ktorá vykazuje výnosy vo výške 659 455 000 korún, náklady vo výške 521 278 000 korún a bilančný rozdiel 138 177 000 korún. Pán predseda, môžete dať hlasovať.
I. Mikloš, poslanec: (2006-08-02):
Po prvé, 9 % neputuje na účty súkromných spoločností, ale na osobné účty sporiteľov, ktorí si sporia, a tieto spoločnosti im ich len spravujú. Po druhé, vo všetkých dokumentoch... (Hlasy z pléna.) Áno, je to vlastníctvo týchto osôb, áno, je to vlastníctvo týchto sporiteľov. Bolo by dobré, keby ste si prečítali niektoré základné dokumenty, potom by ste nemohli hovoriť, že vláda nepočítala s tým, že bude treba kryť tieto náklady transformácie dôchodkového systému. V každej krajine sa kryjú z verejných zdrojov. A, samozrejme, sme predpokladali, že budú kryté normálne z výdavkov štátneho rozpočtu. Hovoríte, že 1 % ľudí zarába dnes minimálnu mzdu. Áno, ale pri zvýšení, ktoré ste avizovali vy vo svojom programe a ktoré ste podpísali s odbormi, by to znamenalo 500 000. Preto som hovoril o 500 000 ľuďoch, keďže to v programovom vyhlásení nie je špecifikované, koľkých by sa to týkalo. Hovoríte o dani a o platoch na vysokých školách a o vyššej dani. Pán predseda vlády, to nie je daň z platu, to je daň z príjmov. A ako vieme, do príjmov patrí nielen plat. (Potlesk.) A ako vieme, viacerí, napr. vysokoškolskí učitelia, aj preto, že sú tam nízke mzdy, si privyrábajú aj inde alebo majú iné zdroje príjmov, a preto takýchto ľudí zdaníte. Treba len rozlišovať pojmy. A čo sa týka prognózy rastu. Prognóza rastu, ktorú ste tu interpretovali, je, ako ste sám povedali, stará prognóza rastu, ktorá bola ešte urobená počas našej vlády. Tieto prognózy sú aktualizované a slovenská ekonomika má potenciál na to, aby 7-percentný rast dosahovala nielen v budúcom roku, ale aj v ďalších rokoch, samozrejme, za predpokladu rozumnej a kompetentnej hospodárskej politiky. Teda problém je v tom, že ak budú, ale to zdôrazňujem, ak budú naplnené tie zámery, ktoré sú v programovom vyhlásení, potom ten rast bude, žiaľbohu, nižší.
Jurinová, Erika, podpredsedníčka NR SR (2014-07-01):
Prosím vás, páni poslanci, o trpezlivosť, pani navrhovateľka chce predložiť, uviesť svoj návrh zákona, umožnite jej to tým, že budete ticho! Ďakujem.
Kadúc, Miroslav, poslanec NR SR (2015-09-29):
Ďakujem za obidve faktické poznámky.
Jurinová, Erika, poslankyňa NR SR (2017-09-12):
Ďakujem veľmi pekne. Tiež budem možnože niektoré veci ešte viac rozoberať vo svojom príspevku. Teraz by som iba chcela podporiť kolegyňu v tom, čo povedala v závere, že naozaj tento návrh zákona nepovažujeme vôbec za reformný. Očakávali sme, pán minister, že po piatich rokoch, odkedy hovoríme o zmenách v sociálnych službách, o nedofinancovaní sociálnych služieb, o vytvorení nového systému fungovania a financovania sociálnych služieb, prídete naozaj s novým systémom. Po piatich rokoch ste prišli, vy to možno nazývate veľká reforma, ale, poviem, len s dofinancovaním sociálnych služieb pobytových. Vykašlali ste sa na komunitnú prácu, vykašlali ste sa na terénnu prácu, krízovú intervenciu, proste nič, tam ste len upravovali podmienky, ale financovania ste sa nijakým spôsobom nedotkli. Aj toto je neudržateľné. Takže súhlasím s kolegyňou, naozaj vôbec nepovažujeme túto novelu za veľkú reformnú novelu. Sklamali ste nás.
Grendel, Gábor, podpredseda NR SR (2020-04-20):
Ďakujem pekne, pán poslanec. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie, takže prerušujem rokovanie o tomto bode programu. Nasledujeme rokovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z. (tlač 66). Prosím pána podpredsedu vlády a ministra financií Slovenskej republiky Eduarda Hegera, aby návrh vlády odôvodnil.
Danko, Andrej, predseda NR SR (2020-02-20):
S reakciou na faktické poslanec Galek.
Grendel, Gábor, podpredseda NR SR (2020-09-24):
S reakciou na faktické poznámky pán poslanec Blaha.
Mihalik, Marcel, poslanec NR SR (2023-05-17):
Ja by som len uviedol hlasovanie na najbližšie hlasovanie, to je zajtra o jedenástej.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 140 poslancov, za 52, proti 6, zdržalo sa 79, nehlasovali 3. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Nasleduje bod 100 programu, je to prvé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia (tlač 1228). Prosím spravodajcu z výboru pre zdravotníctvo pána poslanca Mareka Šefčíka, aby hlasovanie uviedol. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov , tlač 1228.)
Danko, Andrej, predseda NR SR (2016-12-08):
Ďakujem. Na vystúpenie pána poslanca tri faktické poznámky. Uzatváram možnosť prihlásenia faktických poznámok. Pán poslanec Baránik.
Hrnčiar, Andrej, podpredseda NR SR (2019-09-12):
Ďalším vystupujúcim v rozprave je pán poslanec Drobný, ale najprv o slovo požiadal pán doktor Zelník.
J. Liška, poslanec: (2003-06-18):
Z. Martináková, podpredsedníčka NR SR: Prosím, prezentujme sa a hlasujme o návrhu ako o celku. (Hlasovanie.) Prítomných 105 poslancov, za návrh hlasovalo 94, proti 5 poslancov, zdržalo sa 6 poslancov. Konštatujem, že sme schválili tento vládny návrh zákona o orgánoch štátnej správy v colníctve. Pán poslanec Hort.
Ďuriš Nicholsonová, Lucia, podpredsedníčka NR SR (2016-11-24):
Ďakujem pekne aj ja. Ďalšou vyžrebovanou otázkou je otázka od pani poslankyne Kataríny Macháčkovej na pána ministra dopravy, výstavby a regionálneho rozvoja Árpáda Érséka, ktorý tu však nie je, je ospravedlnený a zastúpi ho pani ministerka Žitňanská, nech sa páči. Pani poslankyňa sa pýta, resp. prostredníctvom nej sa pýta Michal: „Dobrý deň. Moja otázka sa týka jazdy po diaľnici a mýtneho systému. Každý pri nákupe známky cez internet zadáva e-mailovú adresu. Nebolo by možné vstúpiť na diaľnicu, jazdiť za mesiac napríklad 10 dní a po mesiaci dostať faktúru na tento e-mail od prevádzkovateľa mýtneho systému?“ Nech sa páči.
T. Cabaj, podpredseda NR SR: (2010-01-20):
Nech sa páči, pán poslanec, máte slovo.
D. Galis, poslanec: (2007-06-20):
Návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené zákonom o rokovacom poriadku, a to doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa legislatívnych pravidiel v súlade s § 70 ods. 1 zákona o rokovacom poriadku a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako aj náležitosti určené v legislatívnych pravidlách, to je, že návrh zákona obsahuje paragrafové znenie alebo dôvodovú správu. Ďalej konštatujem, že zo znenia návrhu je zrejmý účel návrhu zákona. Návrh zákona je v súlade s Ústavou Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu zákona, obsahuje doložku zlučiteľnosti s právom Európskych spoločenstiev a právom Európskej únie, z ktorej vyplýva, že problematika návrhu zákona nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 4. júna 2007 č. 332 a § 71 rokovacieho poriadku navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre zdravotníctvo, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre vzdelanie, mládež, vedu a šport. Za gestorský výbor navrhujem Výbor Národnej rady Slovenskej republiky pre vzdelanie, mládež, vedu a šport. Odporúčam, aby predmetný návrh zákona prerokovali výbory v lehote do 6. septembra 2007 a gestorský výbor do 7. septembra 2007. Ďakujem, pán predsedajúci, skončil som. Prosím, otvorte rozpravu.
Nemky, Martin, poslanec NR SR (2022-02-22):
Ďakujem pekne za slovo. Pán kolega, výborné vystúpenie, skúsim na podporu prečítať aj iné stanovisko: 72 % respondentov uviedlo, že nezákonné donútenie je súčasťou ich bežnej praxe, návštevy vyšetrovateľov alebo operatívcov bez prítomnosti advokátov, bez písania zápisnice o tomto úkone, sú im ponúkané rôzne výhody alebo vyvíjaný nátlak. 72 % respondentov toto uviedlo. Výsledky tohto prieskumu predložili aj pani ministerke, policajnému prezidentovi, nedostali na to žiadnu odpoveď. Aké typické! Ďakujem.
Bugár, Béla, podpredseda NR SR (2017-03-28):
Pán poslanec Rajtár, nech sa páči, môžte reagovať.
Glváč, Martin, podpredseda NR SR (2018-05-28):
Pán poslanec Kotleba.
Pčolinský, Peter, podpredseda NR SR (2023-05-09):
Vážené pani poslankyne, vážení páni poslanci, otváram piaty rokovací deň 90. schôdze Národnej rady Slovenskej republiky. Na dnešnom rokovacom dni nikto nepožiadal o ospravedlnenie. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 1561, návrh na jeho pridelenie na prerokovanie výborom je v rozhodnutí č. 1629. Prosím dočasne poverenú podpredsedníčku vlády a ministerku investícií, regionálneho rozvoja a informatizácie Slovenskej republiky Veroniku Remišovú, aby návrh zákona uviedla. Skôr ako pani ministerka tak urobí, ju prosím, aby prišla do rokovacej sály. Pani ministerka Remišová, poprosím vás, dostavte sa do rokovacej sály, nakoľko vám začal bod... a informácia pre poslancov, poslucháčov a divákov, po tomto bode bude nasledovať ďalší bod pani ministerky Remišovej o podpore regionálneho rozvoja. Potom by mala ísť pani poslankyňa Miriam Šuteková. Pani ministerka, nech sa páči, môžte zaujať miesto a rovno odôvodniť návrh zákona. (Krátka pauza.) Čiže opakujem, teraz pôjde pani ministerka, potom s ďalším bodom pôjde pani ministerka Remišová, potom by mala ísť pani poslankyňa Miriam Šuteková, ďalší návrh pani poslankyne Šutekovej a potom by mal ísť a tam sa zasekneme určite, vládny návrh zákona o RTVS, o financovaní RTVS. Čiže, pani ministerka, nech sa páči. (Rokovanie o vládnom návrhu zákona, ktorým sa mení a dopĺňa zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1561.)
J. Brocka, poslanec: (2007-03-20):
Pani kolegyňa Vaľová, začnem odzadu. Nereagujem na všetky listy. Ak som sa trošku rozcítil, ak ste mali pocit, že som to tak dojemne zakončil, tak som hovoril o liste predsedu Národnej rady, ktorý prisľúbil na tento list pani Ábelovej, že sa tým budeme seriózne zaoberať. A ja som taký návrh predložil. Druhá vaša poznámka k tomu, a hovorili ste o tom niekoľko ráz, ako pripravuje ministerstvo a treba to riešiť systémovo. Prosím vás, dnes je pomaly koniec marca. V septembri som predložil návrh novely zákona o službách zamestnanosti, lebo sú regióny, kde je nezamestnanosť napriek príchodu silných investorov ešte stále veľmi vysoká. Vtedy ste argumentovali a pani ministerka to povedala, že predloží ona komplexný návrh, dnes je marec, žiaden návrh tu nie je. Ak vy hovoríte, že v januári bude, prosím vás, no tak je to neskoro, je to neskoro a považujem to za frázu a za obchádzanie riešenia problémov ľudí, ktoré ich naozaj trápia. Ďalšia poznámka k účinnosti. Áno, ste boli pozorná, navrhol som 1. mája. Keď som ten návrh novely zákona písal, nevedel som, nemal som pri sebe kalendár rokovania Národnej rady a zabudol som, že v apríli Národná rada rokovať nebude, ale spoliehal som sa na to, že ak by ste hlasovali za to, že budeme rokovať o tom aj v druhom čítaní, je to ten najmenší problém, aby sme účinnosť návrhu zákona posunuli o mesiac. Ak vy hovoríte o dopade na štátny rozpočet, pani kolegyňa, štátny rozpočet a zákon hovorí, že príspevok za opatrovanie je 6 000 korún alebo 8 000 korún; 6 000 – ak opatruje jednu osobu, 8 000 – ak opatruje dve a viac. Ale tí ľudia dostávajú menej, tí ľudia dostávajú 4 500 korún, možno ešte menej, čiže štát na týchto ľuďoch šetrí. Ja som nemyslel na študentov, pani kolegyňa, aby si mohli prilepšiť. Ja myslím na tých ľudí, ktorí kvôli svojim blízkym chorým nechávajú svoje zamestnanie a nechcú ich dať do ústavného zariadenia, ale sami sa chcú starať o svojich najbližších. Čiže ak vy hovoríte o šetrení miliónmi, ja hovorím, že títo ľudia nám všetkým, štátu šetria miliardy, miliardy. Dámy a páni, napriek vyjadreniu kolegyne zo SMER-u vás chcem poprosiť, aby ste podporili tento užitočný a dobrý poslanecký návrh zákona. Ďakujem za vašu pozornosť.
Sulík, Richard, predseda NR SR (2010-12-09):
Ďakujem pekne, otváram rozpravu. Do rozpravy sa písomne za klub SaS prihlásila pani poslankyňa Blahová. Nech sa páči, máte slovo. A tiež sa písomne prihlásila, pani poslankyňa Vaľová, to sú všetci písomne prihlásení.
Laššáková, Jana, podpredsedníčka NR SR (2014-11-10):
Pán poslanec Brixi, nech sa páči.
Danko, Andrej, predseda NR SR (2018-05-23):
Dobre, naozaj...
Bugár Béla, podpredseda NR SR (2017-09-14):
Nech sa páči, prezentujme sa a hlasujme. Hlasujeme o bodoch zo spoločnej správy s výnimkou bodu 3 a 6. (Hlasovanie.) Prítomných 137 poslancov, za 79, proti 1 a zdržalo sa 57 poslancov. Tieto body sme schválili.
Viskupič, Jozef, poslanec NR SR (2014-06-03):
A tu ja voľne nadviažem, pretože ja sledujem celodennú debatu o tomto. Na začiatku, ráno pri vystúpení vášho spolupredkladateľa tejto ústavnej zmeny sme sa dočkali aj k takému akémusi skoku z jednej dôvodovej správy do druhej dôvodovej správy. Neviem, či ste to zachytili, pán predseda. Presne by som potom na základe, ja rozumiem konštruktu sociálneho štátu a troška mi tu chýba v tej debate aj Ľubo Blaha, lebo by pravdepodobne veľmi nesúhlasil s tým, čo ste hovorili vy, opreté iba o ten ako keby ekonomický, sociálny rozmer, ale aj tento hodnotový je veľmi výrazným momentom sociálnych demokracií cez celú Európsku úniu, ale potom nerozumiem ani tej motivácii vášho spolupredkladateľa zasúvať dôvodovú správu z iného zákona, ktorý má ako keby len prvú časť do tohto, kde mu, myslím, že to vysvetľoval potom pán poslanec Lipšic, že dôvodová správa nemá v normotvorbe tú, tú úlohu, ktorú jej pripisoval pán poslanec Hrušovský, kde ale on spomínal, že majú úplne iné ambície a motivácie pri predkladaní tohto ústavného konštruktu ako vy. A tam sa aj prihováram za to, že skúsme si teda ako spolupredkladatelia, keď máme tú možnosť, povedať nielen mechanizmus previerok, ale naozaj povedať, že aké dôvody v rámci dôvodovej správy nás viedli alebo vás vedú k tomu, aby mechanizmus ochrany rodiny a mechanizmus plošných previerok bol raz a navždy jasný a nezostávali nám tu otvorené rečnícke otázky, pretože keď tomu nerozumie právnik, ja sa k tomu teda pripájam, pretože tie plošné previerky otvárajú obrovské množstvo otáznikov a zároveň aj motivácia ochrany jedinečného zväzku má iný jeden predkladateľ a iný druhý predkladateľ. To už potom nehovorím, čo si má o tom myslieť spoločnosť.
P. Minárik, poslanec: (2009-10-28):
Široko nám tu vysvetľujete, kto tam umiestnil tabuľu, ale otázka ani neznie, že kde má byť tabuľa. Samozrejme, že tá zásadná otázka znie, že ako má byť zverejnený tender za 3,6 mld., kde má byť zverejnený a ako dlho. Na to ste nepovedali nič. Pán minister, my neškandalizujeme ministerstvo. Škandálny je predmetný tender a vy zaň plne zodpovedáte, aj za štádium prípravy, keď ste ešte neboli minister, ale potom ste sa stali. Takže zodpovedáte aj za jeho obhajobu. A ešte malú otázočku. Keď ten dizajn manuál Brusel vyžadoval, prečo ten dizajn manuál nechce Brusel preplatiť?
Antal, Peter, poslanec NR SR (2019-09-11):
Pán predseda, dajte hlasovať o pozmeňujúcom návrhu pána poslanca Kvorku.
Paška, Pavol, predseda NR SR (2014-06-25):
(Hlasovanie.) 124 prítomných, 77 za, 7 proti, 40 sa zdržalo. Sme v treťom čítaní . Otváram rozpravu. Pani poslankyňa Mezenská, do rozpravy? Nie. Vyhlasujem rozpravu za skončenú. Budeme hlasovať.
Valocký, Jozef, poslanec NR SR (2016-09-08):
Pán predseda, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie ústavnoprávnemu výboru, Výboru Národnej rady Slovenskej republiky pre zdravotníctvo. Gestorský výbor aby Národná rada určila Výbor Národnej rady pre zdravotníctvo, aby predmetný návrh zákona výbory prerokovali do 30 dní, gestorský výbor do 32 dní od prerokovania návrhu zákona v Národnej rade. Ďakujem, dajte hlasovať.
Pellegrini, Peter, podpredseda NR SR (2020-07-07):
Pán poslanec Žiak.
Zmajkovičová, Renáta, podpredsedníčka NR SR (2014-06-04):
Pán poslanec Mičovský.
Bugár, Béla, podpredseda NR SR (2017-03-28):
Pani poslankyňa Pfundtner.
B. Bugár, podpredseda NR SR: (2005-02-03):
K rozprave sa chce vyjadriť pán navrhovateľ. Nech sa páči.
Baška, Jaroslav, poslanec NR SR (2012-09-19):
Ďakujem veľmi pekne za slovo. Vážený pán poslanec Galko, ja viem, že sa to veľmi ťažko počúva a ťažko odôvodňuje, to nelegálne odpočúvanie. Tie nelegálne odpočúvania, ktoré sa robili za vášho ministrovania, vy sa snažíte teraz nejakým spôsobom tú výhybku prehodiť na predchádzajúcich ministrov, že aj za nás sa niečo také robilo, no, proste nie je to pravda. Hovorili ste, že ste žiadali, vôbec to nie je pravda. Vy ste žiadali mojich kolegov aj na chodbe, ja vám doveziem svedkov, kľudne ich môžu novinári vypočuť a povedať, že vôbec ste nedávali návrh na to, aby sa dalo prekontrolovať ITP-ká aj za bývalých ministrov, a môžem povedať jednu vec, predsa keď nastúpila po vás bývalá predsedníčka vlády Iveta Radičová, tak ona si dala skontrolovať ITP-ká aj pred vami, čiže tieto ITP-ká boli v poriadku. Keď vypukol tento škandál s nelegálnym odpočúvaním, tak sme rozmýšľali, že čo urobiť, aby sa to aj v budúcnosti neopakovalo, a naozaj, ja som rozmýšľal veľmi o tom, že prijať možno nejaký zákon, alebo nejaké také pravidlo, ktoré by v budúcnosti hovorilo o tom, že ak má byť nominovaný nejaký minister do silového rezortu, či je to už vnútro, alebo obrana, aby prešiel nejakými, teraz naozaj nech sa nikto neuráža, nejakými tými základnými psychotestami, pretože keď sa stane človek jedným z ministrov silových rezortov, tak naozaj dostáva veľkú moc do rúk a záleží veľmi na tom, ako ten človek, ktorý sa na tieto posty dostane, túto moc aj využije, respektíve, že ju nebude zneužívať. Takže naozaj sme o tomto rozmýšľali a možnože by táto debata stála. (Prerušenie vystúpenia časomerom.)
Beblavý, Miroslav, poslanec NR SR (2018-09-20):
Ďakujem, pani predsedajúca, za slovo. Vážené pani poslankyne, vážení páni poslanci, v debate k predchádzajúcemu bodu ešte, myslím, že to bolo predvčerom, sme obsiahlo diskutovali o filozofii nášho projektu rekonštrukcia štátu, ktorý spolu prezentujeme a ktorého súčasťou je tento balík zákonov, takže nebudem o tom hovoriť znovu. Dovoľte mi veľmi stručne pomenovať, čo je obsahom tohoto konkrétneho návrhu zákona. On obsahuje dve významné zmeny. Jedna sa týka povinnej kariérnej rotácie šéfov prokuratúry, v podstate zavádzame tam princíp, že okresný a krajský prokurátor môžu byť vo svojej funkcii nanajvýš 10 rokov a potom musia zmeniť svoje pôsobisko. Je to na základe podnetov priamo, musím povedať, z prostredia prokuratúry, kde nám bolo povedané, a teda skúsenosti tomu nasvedčujú aj po tých posledných kauzách, ktoré sme mali napríklad na východe Slovenska, že príliš dlhé spočívanie jednej osoby v tej istej funkcii je veľkým rizikom, rizikom vytvárania miestnych väzieb, rizikom v podstate zabetónovania systému, a preto aj v mnohých iných krajinách rôznymi spôsobmi rotujú najvyššie postavených či úradníkov, prokurátorov a podobných predstaviteľov práve preto, aby sa vytváraniu týchto miestnych väzieb zabránilo. Sú dokonca krajiny, kde je zákaz, aby takýto človek pôsobil v regióne, z ktorého pochádza, ale to my nenavrhujeme, len hovoríme, aby po 10 rokoch najneskôr musel prejsť do iného regiónu alebo skončiť v tejto funkcii. Toľko z mojej strany. Ďakujem.
M. Lukša, poslanec: (2008-06-18):
Národná rada Slovenskej republiky uznesením č. 817 zo 14. mája 2008 pridelila vládny návrh zákona Výboru Národnej rady Slovenskej republiky pre financie, rozpočet a menu, ústavnoprávnemu výboru a Výboru Národnej rady pre hospodársku politiku. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o vládnom návrhu zákona žiadne stanoviská poslancov Národnej rady. K predmetnému vládnemu návrhu zákona zaujali výbory Národnej rady Slovenskej republiky tieto stanoviská. Odporúčanie pre Národnú radu Slovenskej republiky návrh schváliť ústavnoprávny výbor uznesením č. 390 zo dňa 10. júna 2008, Výbor Národnej rady pre hospodársku politiku uznesenie č. 605 zo dňa 10. júna 2008 odporúčanie pre Národnú radu Slovenskej republiky schváliť s pozmeňujúcimi a doplňujúcimi návrhmi. Gestorský výbor odporúčal v návrhoch výborov Národnej rady Slovenskej republiky, ktoré sú uvedené v spoločnej správe hlasovať takto. O bodoch spoločnej správy č. 1 až 7 hlasovať spoločne s návrhom gestorského výboru schváliť. Gestorský výbor na základe stanovísk výboru k vládnemu návrhu zákona odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Predmetná správa výboru Národnej rady Slovenskej republiky o vládnom návrhu zákona bola schválená uznesením gestorského výboru č. 332 zo 17. júna 2008. Výbor ma určil za spoločného spravodajcu výborov. Súčasne ma poveril predniesť spoločnú správu výborov na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona ihneď po ukončení rozpravy k nemu. Ďakujem.
Šefčík, Marek, poslanec NR SR (2021-07-23):
Ďakujem za slovo. Ja by som sa vyjadril k tomu, čo ste hovorili na mňa, že som niekoho označil za dezoláta. Ja som napísal toto: „Ospravedlňujem sa policajtom za slovné aj fyzické útoky, ktoré utŕžili dnes pred Národnou radou Slovenskej republiky od kotlebovsko-blahovských dezolátov. Všetkým poctivým policajtom ďakujem za ich prácu.“ A teraz poďme logicky, ja sa ospravedlňujem policajtom za slovné a fyzické útoky, ktoré utŕžili od dezolátov. To znamená, tí, ktorí neútočili, ktorí neboli vulgárni, tých som za žiadnych dezolátov neoznačil. Ak niekto slovne, vulgárne útočí, a o tom vy musíte veľa vedieť, ja som vás videl, jak ste na tú matku s deťmi kričali jak zmyslov zbavený, takže ak niekto takto slovne útočí alebo vulgárne, alebo sa uchyľuje k fyzickým útokom na hocikoho, či sú to policajti, novinári alebo aj politici, tak to pre mňa nie je slušný pracujúci človek. Vieme, kto podporoval tie protesty, vieme, kto sa tam bratal, Blaha s Kotlebom sa tam objímali, dobreže si pusinku nedali na tej fotke, takže vieme, kto to je, kto podporuje tie protesty, takže nehovorte mi tu niečo, že som nejakých slušných ľudí označil za dezolátov. Nie, tých, ktorí útočili a vulgárne nadávali, tak tí áno, sú dezoláti, to nie sú slušní ľudia. Ďakujem.
Hort, Milan, podpredseda NR SR (2011-03-29):
S faktickými poznámkami sa prihlásili pán poslanec Laurenčík Milan a Jasaň Viliam. Uzatváram možnosť prihlásiť sa s faktickou poznámkou. Slovo má pán poslanec Laurenčík, nech sa páči.
Lehotský, Tomáš, poslanec NR SR (2022-09-28):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený zákon v druhom čítaní.
P. Paška, predseda NR SR: (2008-07-03):
Nech sa páči, pán poslanec Miššík.
Antal, Peter, poslanec NR SR (2017-06-20):
Ďakujem. V rozprave nevystúpil žiaden poslanec, a teda neboli podané žiadne návrhy. Pán predseda, prosím, dajte hlasovať o návrhu uznesenia s tým, že Národná rada podľa čl. 86 písm. d) Ústavy Slovenskej republiky vyslovuje súhlas s Dodatkom k protokolu o ťažkých kovoch z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979.